GiliGold/VAD_KnessetCorpus huggingface dataset:
רועי פולקמן: בשום מקום.
בצלאל סמוטריץ': רק חבר.
<ארבל אסטרחן: הוא יכול להיות ממלא מקום.
איילת נחמיאס ורבין: ארבל, תחדדי לי רגע.
איילת נחמיאס ורבין: אז בעצם התכלית של מינוי ממלא המקום היא?
<ארבל אסטרחן: יש לזה כמה תכליות.
<ארבל אסטרחן: חלק מהעניין, בעבר לפחות, היה עניין של כבוד – שחבר הכנסת הוא ממלא מקום קבוע בוועדה.
איילת נחמיאס ורבין: כך אני מתרשמת מההסברים שלך.
<ארבל אסטרחן: בוועדת החוץ והביטחון הוא יכול להיכנס לישיבות, בעוד שהאחרים לא יכולים להיכנס בכלל.
<ארבל אסטרחן: כלומר, שם כן יש משמעות.
<ארבל אסטרחן: ובנוסף, בתוך הסיעה יש לו עדיפות על פני חברי כנסת אחרים.
אחמד טיבי: זו החשיבות.
<ארבל אסטרחן: כלומר, אם החבר הקבוע לא נמצא אז יש לו זכות הצבעה ראשונה באותה ועדה.
רועי פולקמן: אגב, זה רלוונטי רק אם חברי אותה סיעה רבים.
דוד ביטן: בוא נגיד ככה, אם הוא נמצא, אי אפשר להחליף אותו.
דוד ביטן: כמו שאמר טיבי, זה רק בהצבעה.
מרב מיכאלי: זה לא נכון שזה רק אם רבים, אלא זה גם אם למשל בסיעתך כולם מסכימים אבל הדיון חשוב לך ואתה רוצה להיות זה שיצביע בו - - -
רועי פולקמן: אז אני אסכם עם הקולגה שלי שאני זה שיצביע.
מרב מיכאלי: כן, אבל אם יש עוד חברים בסיעה שרוצים, אז יש לך יתרון וקדימות, כי אתה ממלא מקום בוועדה.
עבדאללה אבו מערוף: למה זה דווקא בוועדת החינוך וועדת הפנים?
יואב בן צור: שם יש להם בעיה.
דוד ביטן: שם יש לאופוזיציה בעיה, כן.
אחמד טיבי: זאת לא בדיוק בעיה, זאת קושיה.
מרב מיכאלי: לא קושיה כי אם עניין.
מרב מיכאלי: אדוני, נדמה לי שהסוגיה ברורה.
אחמד טיבי: כן, בעד.
<ארבל אסטרחן: רגע, מי השמות?
דוד ביטן: אין שמות עכשיו, אנחנו רק מאפשרים את האופציה.
<ארבל אסטרחן: אבל אחר כך הם צריכים לתת - - -
דוד ביטן: בדיון אחר תביאו לנו את השמות.
דוד ביטן: הצבעה בעד אישור הפנייה – רוב פניית חברת הכנסת מרב מיכאלי אושרה.
דוד ביטן: זאת אומרת שכל סיעה תצטרך להביא שמות לממלאי מקום בוועדות האלה.
<ארבל אסטרחן: כן, ויהיה צריך לבחור אותם - - -
<אתי בן יוסף: נאשר אותם פה בוועדה.
יואב בן צור: אפשר לשים שני ממלאים מקום לחבר?
יואב בן צור: ומה אם קרה לו משהו?
<ארבל אסטרחן: אז כל הסיעה תהיה ממלאי מקום.
בשעה 10: >
בצלאל סמוטריץ': אני מבקש לנמק בקצרה את הרביזיה.
בצלאל סמוטריץ': ההחלטה שהתקבלה כאן היא שההצעה לסדר של חברת הכנסת לבני ושלי עוברת לוועדה משותפת בראשותה של חברת הכנסת קארין אלהרר, יושבת-ראש ועדת ביקורת המדינה.
<ארבל אסטרחן: לא, סוכם שזה עובר לביקורת ושהם יזמינו את חוקה.
בצלאל סמוטריץ': ואת זה אני מבקש להפוך.
בצלאל סמוטריץ': אני מבקש שזה יעבור לוועדת החוקה והם יזמינו את ועדת הביקורת, וזאת משני נימוקים.
בצלאל סמוטריץ': אחד, מדובר בחקיקה ראשית ולכן נכון שזה יהיה - - -
בצלאל סמוטריץ': לא, אבל ההצעה לסדר שלנו עוסקת בתזכיר החוק ובחקיקה ראשית, ולכן מן הראוי שזה יהיה בוועדת החוקה, חוק ומשפט.
בצלאל סמוטריץ': דבר שני, אפשר להיות הגונים ולאזן: הדיון הנוכחי היה בוועדת הביקורת, ולכן אפשר לעשות אותו בחוקה.
דוד ביטן: אני אקבל את הרביזיה, אבל בשני תנאים.
דוד ביטן: א', שהדיון יהיה משותף ויוזמנו שתי הוועדות, בראשות ועדת החוקה.
דוד ביטן: ב', שיהיה תיאום בין ראשי הוועדות, כמו שהיה בהצעה לסדר הקודמת.
רועי פולקמן: זה תואם עם קארין?
רועי פולקמן: כי זה קצת לא יפה שאנחנו הופכים לה החלטה על הראש.
דוד ביטן: לא משנה, זה בסדר.
דוד ביטן: זה לא מתואם - - -
בצלאל סמוטריץ': לא, העוזרת שלה פה.
יואב קיש: מה "לא יפה"?
יואב קיש: יש רביזיה, ידידי.
בצלאל סמוטריץ': הודענו את זה והעוזרת שלה פה.
דוד ביטן: אני גם רציתי לתת את זה לקארין, כי כבר יש דיון בעניין הזה - - -
רועי פולקמן: זה מה שאמרתי.
רועי פולקמן: הרי כבר היה דיון שלם על זה, דיון של שעה, והתקבלה החלטה - - -
בצלאל סמוטריץ': אבל הדיון הוא לא חופף.
יואב קיש: אבל רועי, ככה עובדת רביזיה.
דוד ביטן: לא, רועי, לא הבנת.
דוד ביטן: ההחלטה כן תופסת, זו פשוט עוד הצעה לסדר.
רועי פולקמן: אה, זו הצעה אחרת?
בצלאל סמוטריץ': כן, זו הצעה נוספת, והיא לא חופפת.
בצלאל סמוטריץ': היא יכולה לעשות עוד דיונים, זאת בכלל הצעה אחרת.
<ארבל אסטרחן: צריך לשאול מי בעד הרביזיה.
דוד ביטן: הצבעה בעד קבלת הרביזיה – פה אחד הרביזיה התקבלה.
דוד ביטן: הצבעה בעד ההצעה – פה אחד ההצעה להעביר את הנושא לדיון בוועדת החוקה התקבלה.
דוד ביטן: קביעת ועדות לדיון בהצעות חוק ובהצעות לסדר היום.
דוד ביטן: הצעת חוק המהנדסים והאדריכלים (תיקון – זכאות לרישום בפנקס), התשע"ה-2015 של חבר הכנסת יוסי יונה וקבוצת חברי כנסת.
דוד ביטן: המלצת הלשכה המשפטית להעביר את ההצעה לוועדת העבודה, והצעה נוספת – לוועדת הכלכלה.
דוד ביטן: למה לוועדת עבודה?
יואב בן צור: זה עובדים.
דוד ביטן: בוא נשמע למה ההמלצה היא כזאת.
יואב בן צור: מי המליץ?
דוד ביטן: הלשכה המשפטית המליצה על ועדת העבודה.
<ארבל אסטרחן: ההצעה עוסקת בכך שבוגרים של כל המוסדות להשכלה גבוהה בענפי ההנדסה והאדריכלות יוכלו להירשם בפנקס המהנדסים.
<ארבל אסטרחן: בדיון אמר חבר הכנסת יוסי יונה שיש אפליה בין הטכניון לבין מוסדות אחרים.
דוד ביטן: למה זה ועדת העבודה?
דוד ביטן: זה באמת לא עניין לוועדת העבודה.
יואב בן צור: אלא למי?
יואב בן צור: כלכלה?
דוד ביטן: או לכלכלה או לחינוך.
דוד ביטן: זה יכול להיות גם חינוך.
<ארבל אסטרחן: המציע ביקש ועדת כלכלה.
<ארבל אסטרחן: השר שהשיב היה השר אקוניס.
דוד ביטן: למה זה לא מתאים לחינוך?
דוד ביטן: מי אחראי על ההשכלה הגבוהה?
<ארבל אסטרחן: השכלה גבוהה זה חינוך.
<ארבל אסטרחן: אבל זה - - -
ירדנה מלר הורוביץ: לא, לא.
ירדנה מלר הורוביץ: אבל זה הרישום בפנקס.
ירדנה מלר הורוביץ: זה כמו פנקס הקבלנים.
<ארבל אסטרחן: זה מי רושם בפנקס.
דוד ביטן: אז לוועדת כלכלה.
דוד ביטן: בעד ההצעה להעביר את הדיון לוועדה – רוב
דוד ביטן: בעד- רוב, נגד- אין.
דוד ביטן: ההצעה להעביר את הדיון לוועדת הכלכלה התקבלה.
דוד ביטן: הצעה לסדר היום בנושא "חברות הקבלן הנסגרות כאשר מצטברות תלונות ונפתחות מיד מחדש" של חברת הכנסת מרב מיכאלי.
יואב בן צור: לאיזו ועדה הם רוצים?
דוד ביטן: זה דבר שעל-פי חוק החברות, תמיד אפשר לפתוח.
דוד ביטן: אבל היא צודקת.
דוד ביטן: אם יש דמיון בין בעלי המניות צריך לקחת את הניסיון איתם כחלק מהאישורים של משרד העבודה.
דוד ביטן: מה המלצתם?
<ארבל אסטרחן: בהצעות לסדר אנחנו לא ממליצים.
<ארבל אסטרחן: שרת המשפטים מציעה להעביר את זה לוועדת עבודה.
<ארבל אסטרחן: חברת הכנסת מרב מיכאלי הציעה את ועדת הכלכלה.
דוד ביטן: מי אחראי על חברות כוח אדם?
<ארבל אסטרחן: ועדת עבודה.
דוד ביטן: אז לוועדת עבודה.
דוד ביטן: בעד- רוב, אין מתנגדים.
<ארבל אסטרחן: זה המצב - - -
דוד ביטן: למה לא ועדת חינוך?
<ארבל אסטרחן: זה הטיעון.
ירדנה מלר הורוביץ: זה הטיעון.
ירדנה מלר הורוביץ: האם אומרים, הם צברים, ועדיין הם נתפסים על-ידי משרד הקליטה כעולים חדשים.
ירדנה מלר הורוביץ: בטיפול בהם.
יואב בן צור: אז בואו נעביר את זה לוועדת חינוך.
מסעוד גנאים: מה המציע מבקש?
שולי מועלם-רפאלי: מרב מבקשת חינוך.
דוד ביטן: אז נציע ועדת חינוך.
דוד ביטן: אבל מה עם ועדת הקליטה?
דוד ביטן: אין להם הרבה דיונים.
ירדנה מלר הורוביץ: הטענה היא שלא משרד הקליטה צריך לטפל בהם, אלא משרד החינוך.
דוד ביטן: אני קיבלתי את זה.
דוד ביטן: בעד להעביר את הנושא לוועדה – רוב
דוד ביטן: ההצעה תועבר לוועדת החינוך.
דוד ביטן: הצעה לסדר בנושא צו שימוש מפריע ובג"צ משק אחיה
דוד ביטן: אנחנו עוברים להצעה לסדר בנושא צו שימוש מפריע ובג"צ משק אחיה.
דוד ביטן: מה זה צו שימוש מפריע?
<ארבל אסטרחן: אני יכולה להגיד מה אמרה חברת הכנסת קורן שהציגה את הנושא הזה.
<ארבל אסטרחן: אני חייבת לומר שאני לא מתמצאת בזה בעצמי.
<ארבל אסטרחן: אני יכולה להגיד מה אמרה חברת הכנסת קורן.
שולי מועלם-רפאלי: הם רוצים לצמצם את השטחים של הכרמים של הזיתים של משק אחיה.
דוד ביטן: מי רוצה, בג"צ?
דוד ביטן: זאת הצעה לסדר?
שולי מועלם-רפאלי: אנחנו מבקשים שזה יהיה בוועדת חוקה כי זה המקום שדנים בו על הדברים האלה.
דוד ביטן: למה בוועדת חוקה?
שולי מועלם-רפאלי: כי ועדת חוקה דנה על זה.
דוד ביטן: מה הלשכה המשפטית אומרת?
יואב בן צור: אנחנו רוצים בוועדת חוקה.
יואב בן צור: בעד העברת הדיון לוועדה – רוב
יואב בן צור: נמנעים – אין
דוד ביטן: <ב.
דוד ביטן: בקשת יו"ר הוועדה לקידום מעמד האישה ולשוויון מגדרי, הצ"ח הביטוח הלאומי (תיק-הרחבת הזכאות לביטוח אימהות), התשע"ה-2015, (פ/174/20), מוועדת העבודה, הרווחה והבריאות לוועדה לקידום מעמד האישה ולשוויון מגדרי, לפי סעיף 78(ג) לתקנון הכנסת.
לנושא הבא: הצבעה
לנושא הבא: נגד – 1
לנושא הבא: ההצעה להעביר את הנושא לדיון בוועדת העבודה, הרווחה והבריאות נתקבלה.
יואב בן צור: לא כולם היו בעד.
יואב בן צור: אבל היה נגד.
דוד ביטן: לא ראיתי אותך מצביע.
<אתי בן יוסף: בשתי ידיים.
דוד ביטן: אה, אתה חייב.
דוד ביטן: אבל באמת אנחנו מחליטים לפי העניין.
דוד ביטן: שם היא ביקשה, שכנעתי את יושב-ראש ועדת הרווחה להסכים כי באמת העניין היה נשים מוכות.
דוד ביטן: זה היה שינוי ניכר מבחינת נשים מוכות.
דוד ביטן: פה אם כל תיקון של הביטוח הלאומי ילך לפי הנושא של הוועדה, נגיד, אם זה נשים – אז קידום מעמד האישה, ואם זה פניות הציבור אז פניות הציבור, אז הם לא יקבלו שום דבר בנושא הביטוח הלאומי כי זה תמיד ילך לוועדה אחרת.
יואב בן צור: אני רוצה להעלות אחר כך שני דברים בנושא היועצים.
דוד ביטן: מינוי ממלאי מקום קבועים בוועדת הפנים והגנת הסביבה ובוועדת החינוך, התרבות והספורט, מטעם סיעת ש"ס.>
יואב בן צור: אני רוצה שגואטה יהיה ממלא מקום בוועדת החינוך.
דוד ביטן: אתה יכול להביא בלי החלטת ועדה.
<אתי בן יוסף: לא, הוא צריך.
דוד ביטן: אמרת בסוף שלא.
<ארבל אסטרחן: לא, זה נוספים.
דוד ביטן: כן, ממלא מקום זה לא כמו הוועדה.
דוד ביטן: את מי אתה רוצה?
יואב בן צור: את גואטה.
דוד ביטן: ממלא מקום של מי בוועדת פנים?
יואב בן צור: בוועדת פנים מחליף שלי, ובוועדת חינוך מחליף של מרגי.
<ארבל אסטרחן: של כל חברי הכנסת מהסיעה.
<ארבל אסטרחן: אם יש לכם חבר אחד אז הוא רק שלו.
דוד ביטן: חבר אחד יש לך?
יואב בן צור: יש לנו חבר אחד.
דוד ביטן: מי בעד ממלא מקום של ש"ס בוועדת הפנים ובוועדת החינוך?
דוד ביטן: בעד ממלא מקום – רוב
ישראל אייכלר: אני רק לא הבנתי למה צריך אישור של הוועדה.
ישראל אייכלר: הרי כל פעם שמישהו לא נמצא מישהו מחליף.
דוד ביטן: בפעם הראשונה חייבים אישור של הוועדה.
דוד ביטן: אחר כך כל פעם שאתה רוצה להחליף צריך רק הקראה בכנסת.
דוד ביטן: ד.
דוד ביטן: הצעה לתיקון תקנון הכנסת בנושא "חובת הוועדות לקיים ישיבות פיקוח על עבודת הממשלה".
דוד ביטן: הגיעו מהתנועה לאיכות השלטון?
<קריאה: הוא ביקש שיגיעו להסכמות.
<קריאה: הם מדברים אתו עכשיו.
דוד ביטן: אוקיי, שידברו.
דוד ביטן: יש פה מהמכון לדמוקרטיה?
דוד ביטן: התנועה לאיכות השלטון פה?
ישראל אייכלר: על מה?
דוד ביטן: הדבר הזה גם מקובל על יושב-ראש הכנסת, אני דיברתי אתו.
שולי מועלם-רפאלי: ברוך ה'.
שולי מועלם-רפאלי: בואו נרים כוסית לחיים.
דוד ביטן: תמיד אני מתואם אתו.
דוד ביטן: היום יש לנו כמה תפקידים.
דוד ביטן: התפקיד העיקרי הוא הליכי חקיקה שאנחנו עושים יפה, והוועדות מתפקדות בצורה מצוינת; הדבר השני זה הפיקוח על עבודת הממשלה, שאת זה, לצערי הרב, אנחנו לא עושים.
דוד ביטן: לא בגלל שאנחנו לא רוצים, אלא מכיוון שאין זמן.
ישראל אייכלר: עושים.
דוד ביטן: עושים אבל מעט מאוד.
ישראל אייכלר: - - - הוועדה - -
דוד ביטן: אולי הוועדה שלך, כי אין לך הרבה חקיקה, אבל בוא נגיד שרוב הוועדות שיש להן חקיקה לא עושות את זה.
דוד ביטן: למשל, פניות הציבור זה הכול ביקורת על הממשלה.
דוד ביטן: אבל שאר הוועדות לא עושות את זה.
דוד ביטן: אנחנו רוצים לחייב את זה בתקנון.
ירדנה מלר הורוביץ: תזכיר שבתקנון יש כבר היום חלוקה של כל שר לאיזו ועדה הוא - - -
דוד ביטן: אז תגידי.
ישראל אייכלר: חוץ מזה שהתפקיד של הכנסת זה לבקר את הממשלה.
דוד ביטן: בעיקרון אנחנו רוצים לחייב בתקנון.
דוד ביטן: נכון שאין סנקציות בתקנון, אבל אנחנו מצפים מיושבי-ראש הוועדות שיקיימו את התקנון כי זה חשוב.
דוד ביטן: שנית לכל ועדה יש אחריות של משרדים.
דוד ביטן: דווקא לפני שבועיים קראנו את האחריות החדשה, איזה שרים – לא חוקים, אבל איזה שרים.
דוד ביטן: משרד התחבורה, למשל, זה ועדת הכלכלה.
דוד ביטן: נתקלנו בוועדת הכספים במסגרת הצעה לסדר שאמרו שהחלטת הממשלה בנושא עוטף עזה לא מקוימת בכלל.
דוד ביטן: היה דיון בוועדת הכספים, ובאמת ראינו שזה נכון – שום דבר לא מקוים כמעט.
דוד ביטן: תמיד הפקיד הזה עוד לא סיים את העבודה, הפקיד הזה העביר להוא, זה העביר לשם; ושנה וחצי לא יישמו דבר מהחלטת הממשלה למרות שיש תקציב.
דוד ביטן: אלה דברים שלא יכולים להיות.
דוד ביטן: המגמה היא שגם הצעות לסדר יום בפנים, גם דיונים בהצעות מהירות.
דוד ביטן: זה לא בא בנוסף.
דוד ביטן: אבל אנחנו מחריגים את ועדת חוקה חוק ומשפט כי בוועדת חוקה רוב הדיונים הם בנושאים של חקיקה, ואנחנו לא רוצים להגביל אותה.
דוד ביטן: היא אחראית רק על משרד המשפטים.
דוד ביטן: על מה היא עוד אחראית?
ישראל אייכלר: למה שהיא לא תעסוק ב-25% מדיוניה בביקורת על מערכת המשפט שיש בה כל כך הרבה עיוותים ועינויי דין?
דוד ביטן: אבל אי אפשר לתת לה 25%.
דוד ביטן: זאת בעיה בשבילנו.
דוד ביטן: ועדת חוקה דנה ברוב החוקים.
<ארבל אסטרחן: גם כל ההוצאה לפועל - -
ישראל אייכלר: אתה יודע כמה ביקורת יש על הוצאה לפועל?
דוד ביטן: בסדר, אז ועדות אחרות יכולות.
דוד ביטן: לוועדת הכנסת אין פיקוח על ממשלה, אין לה משרד, אז גם אותה אנחנו מחריגים.
דוד ביטן: אני אומר שלא במסגרת ועדות משנה, אלא דווקא במסגרת ההתנהלות של הוועדות עצמן - אחרת כל ועדה תעשה ועדה של שניים, ותצא ידי חובתה – וזה לא מקובל עלי – למרות שקיבלתי פנייה מוועדת העבודה שהם נתנו את זה לוועדת משנה.
דוד ביטן: לדעתי, צריך להיות דיון שבו כל חברי הכנסת יהיו, ולא רק שניים-שלושה שזה נעלם מהעין.
דוד ביטן: אתם רוצים להגיד משהו בעניין הזה?
<עופר קניג: אני מהמכון לדמוקרטיה.
<עופר קניג: בכמה מחקרים שפרסמנו בשנים האחרונות הצבענו על כך שכובד המשקל בעבודת הכנסת מתמקדת בבירור בחקיקה על חשבון הצד של הבקרה והפיקוח.
<עופר קניג: לכן אנחנו חושבים שכל יוזמה ברוח הזאת היא יוזמה מבורכת.
דוד ביטן: בדיוק, אוקיי.
ישראל אייכלר: אני מציע, אדוני היושב-ראש, שאם ועדת חוקה לא יכולה לעקוב אחרי - -
דוד ביטן: לא אמרתי שהיא לא יכולה.
דוד ביטן: הוא יעשה את זה, אבל אני לא יכול לחייב אותו ל-25%.
דוד ביטן: זאת הכוונה שלי.
ישראל אייכלר: אם הוא לא יכול יכול להיות שוועדת הכנסת תתנדב לעשות את זה.
דוד ביטן: אני מוכן להתנדב לזה, אבל יש לי ויכוח על זה עם מזכירת הכנסת.
<ארבל אסטרחן: מה קורה, למשל, עם ועדת כספים בתקופת תקציב?
דוד ביטן: אבל יש לה 25% כל השנה.
דוד ביטן: אז בתקציב היא לא תעשה את זה, אלא בחודש אחר.
ירדנה מלר הורוביץ: בתקופת תקציב אנחנו משתדלים לא להעביר הצעות לסדר או דיונים מהירים.
דוד ביטן: לא בכל שבוע בודקים כמה היא עשתה.
דוד ביטן: בודקים את זה במושב.
<ארבל אסטרחן: צריך לקרוא את זה.
<ארבל אסטרחן: מוצע לתקן את סעיף 111 לתקנון, שהיום אומר שיושב-ראש הוועדה יקבע את סדר יומה, ולהוסיף פה שלפחות רבע מדיוני הוועדה בכל מושב שזה שני כנסים – זאת אומרת לא דקות ושעות, אלא מספר ישיבות – "יוקדשו לפיקוח על עבודת הממשלה ובכלל זה דיונים בהצעות לסדר היום שהועברו לוועדה, דיונים מהירים ודיונים בדיווחים לפי סעיף 123(ז)" – שזה הסעיף שמוזכר כאן של דיווחי שרים לוועדות – "או דיווחים לפי חיקוק" – יש חוקים שמחייבים שרים לדווח לוועדות – "ולמעט דיונים לאישור חקיקה וחקיקת משנה.
<ארבל אסטרחן: במניין הדיונים לא יובאו בחשבון דיונים של ועדת משנה; הוראות פסקה זו לא יחולו על ועדת הכנסת ועל ועדת החוקה, חוק ומשפט".
דוד ביטן: אבל לכתוב משהו וועדת חוקה כן צריכה לעשות.
דוד ביטן: זה לא שהיא פטורה פה.
<ארבל אסטרחן: היא עושה את זה גם היום.
דוד ביטן: אבל לכתוב שוועדת החוקה לא צריכה לעמוד במכסה, אבל היא צריכה לעשות את זה.
ישראל אייכלר: צריך לציין שוועדת החוקה יכולה, אבל פחות.
ישראל אייכלר: הרי בנוסח הזה יתברר שוועדת חוקה לא יכולה לעשות ביקורת.
דוד ביטן: אני מבקש ממזכירת הכנסת שיושב-ראש הכנסת והיועץ המשפטי ידאגו להוציא הנחיות לכל הוועדות במסגרת הזאת.
ירדנה מלר הורוביץ: ברגע שזה מתקבל ויעבור במליאה צריך להניח את זה ארבעה עשר יום - - -
דוד ביטן: בעד ההצעה לתיקון התקנון – רוב
דוד ביטן: בעד- פה-אחד, אין מתנגדים.
משה גפני: אני רוצה להתייחס לגבי התקנון.
דוד ביטן: אני לא אשנה את זה.
דוד ביטן: ועדת הכספים היא הוועדה הכי משמעותית בעניין של פיקוח על הממשלה.
דוד ביטן: אני לא יכול להרשות לעצמי שדווקא ועדת הכספים לא יהיו על זה דיונים.
<שגית אפיק: יהיו דיונים, אבל לא תהיה המכסה.
<שגית אפיק: המכסה קשה.
<שגית אפיק: קשה לפקח על המכסה.
משה גפני: זאת אומרת הוא - - - את הוועדה?
<שגית אפיק: אני רוצה להסביר לך למה.
<שגית אפיק: יש לנו חקיקת משנה בשיעור הכי גבוה מכל הוועדות מכיוון שסעיף 1(ב) לחוק יסוד: משק המדינה קובע, שכל אגרה או כל הגדלה של היטל כלשהו שאין לגביו אישור ועדה כלשהי בחוק, מגיע לוועדת הכספים.
<שגית אפיק: לכן היקף חקיקת המשנה שיש לוועדת הכספים הוא גבוה בהרבה ממה שיש בוועדות אחרות.
דוד ביטן: אז בואו ננסה לסיים איתכם.
דוד ביטן: אם אחרי כמה חודשים תגיד שזאת בעיה נראה מה לעשות.
דוד ביטן: אולי אתה היחיד שניתן לו גם ועדת משנה.
משה גפני: מה ועדת משנה?
דוד ביטן: לפתור לך את הבעיה.
איילת נחמיאס ורבין: ועדת משנה שתעסוק בפיקוח?
<שגית אפיק: לא, לא.
דוד ביטן: ועדת הכספים היא הכי חשובה.
דוד ביטן: אז דווקא לך אני לא אתן?
משה גפני: אבל אני לא יכול לעמוד בזה.
דוד ביטן: אז הנה, תעביר לרפורמות.
משה גפני: אצלי יש חקיקה יותר מאשר בוועדת החוקה יש חקיקה.
דוד ביטן: אם היית מסכים להעביר חוקים לרפורמות היית עומד בזה.
דוד ביטן: מה אתה רוצה.
משה גפני: אז אני מגיש רביזיה על התקנון.
דוד ביטן: אני לא יכול להרשות לעצמי שדווקא ועדת הכספים לא תפקח.
דוד ביטן: אז מי יפקח?
דוד ביטן: רוב הפיקוח הוא שלך.
דוד ביטן: פה אתה טועה.
דוד ביטן: קביעת ועדה לדיון בהצעת חוק לתיקון פקודת מס הכנסה (מס' 218), התשע"ו-2015
דוד ביטן: יש לנו עוד סעיף אחד.
דוד ביטן: נמתין כמה דקות.
אלי כהן: דיברו עכשיו עם שר האוצר, ואין הסכמה.
אלי כהן: תעשה את זה מחר או מחרתיים.
דוד ביטן: הם ביקשו.
דוד ביטן: אני הכנסתי את זה בגלל שהם ביקשו ממני, לא בגלל משהו אחר.
דוד ביטן: כבר שבועיים אני מעכב את זה.
דוד ביטן: אנחנו נראה מה קורה.
דוד ביטן: הגעתם לסיכום?
אלי כהן: טרם.
אלי כהן: עוד יום.
דוד ביטן: אבל אני לא מבין.
דוד ביטן: אם מבקשים ממני מהאוצר, למה זה מגיע בצורה כזאת?
דוד ביטן: מהאוצר צלצלו, ואמרו, אנחנו מעבירים לך מיצחקי, יש סיכום, ומוכנים להעביר את זה.
דוד ביטן: אז מה קרה עכשיו?
<קריאה: דוד, אני אתן לך - - - מי שיתקשר מהאוצר, תגיד להם ש - - - אני מבטיחה לך שזה יהיה מושלם.
דוד ביטן: אני לא יודע מי צלצל.
דוד ביטן: אפילו לא רשמתי אותו.
דוד ביטן: מי צלצל אלי מהאוצר, אתם יודעים?
<קריאה: לא יודע מי צלצל אליך.
<קריאה: אני לא עושה סיאנס.
דוד ביטן: גפני שלח מישהו לעבוד עלי?
<קריאה: לא שלח מישהו לעבוד עליך.
<קריאה: הייתה אי הבנה.
<קריאה: בפעם הבאה רק נדב אומר לך, כן או לא.
דוד ביטן: אני לא חשבתי שזה כזה סיפור.
דוד ביטן: אז מה אתם רוצים, לדחות את זה לשבוע הבא?
<נדב שיינברגר: רוצים להעביר לרפורמות.
<נדב שיינברגר: אם הרב גפני מוכן - -
דוד ביטן: אבל אין הסכמה.
<נדב שיינברגר: למה לא?
משה גפני: אתה רוצה שאני אדבר או שאני לא אדבר?
משה גפני: עדיף שאני לא אדבר.
דוד ביטן: סך הכול העברנו לך חוקים לוועדת הכספים, העברנו לוועדת העבודה והרווחה במקום לכספים.
דוד ביטן: לא צריכים להיות חזירים, ולהעביר כל חוק.
אלי כהן: איזה חוק עבר מוועדת כספים?
דוד ביטן: לא זוכר כבר, אבל היה.
<נדב שיינברגר: איזה חוק עבר מוועדת הכספים, הרב גפני?
משה גפני: העברתם שני חוקים לוועדת החוקה - -
<נדב שיינברגר: לכספים.
משה גפני: מכספים.
<נדב שיינברגר: חבר הכנסת ביטן, כדאי שתקשיב.
<נדב שיינברגר: איזה חוקים עברו מכספים ל - - -
דוד ביטן: יש, יש.
משה גפני: שגית, את זוכרת את החוקים – שניים עברו לוועדת חוקה, ושניים עברו לאלי כהן?
<שגית אפיק: חובת דיווח על הבנקים.
דוד ביטן: על נתוני האשראי.
<שגית אפיק: - - - מסים.
<נדב שיינברגר: לא עבר לאלי כהן.
<שגית אפיק: הצעת חוק הרגולטור עברה לאלי כהן.
<נדב שיינברגר: זה ועדת כלכלה.
<שגית אפיק: לא, זה של ועדת כספים.
אלי כהן: טוב, תן להם עוד יום, והם יגיעו להסכמות.
דוד ביטן: אתם מוכנים שאני אטיל מטבע?
<שגית אפיק: הפיקוח על שירותים פיננסיים זה ועדת הכספים, בחיי.
משה גפני: שייקחו בכוח.
משה גפני: אני לא רוצה, אני לא אסכים.
משה גפני: אני לא מפרק את ועדת הכספים.
דוד ביטן: מה, אנחנו נעשה משבר קואליציוני על דבר כזה?
אלי כהן: תן להם שהם יגיעו להסכמה, ונתקדם.
דוד ביטן: לדעתי, לא יגיעו.
משה גפני: 90% מהחוק זה מסים.
דוד ביטן: הם אומרים שזה תכנון ובנייה.
משה גפני: מסים.
<שגית אפיק: לא, זה תיקון של פקודת מס הכנסה, תיקון שעוסק במס שבח - - - במס רכישה.
דוד ביטן: אבל זה נושא של תכנון ובנייה.
דוד ביטן: השאלה מה המהות, לא החוק.
דוד ביטן: אמרנו את זה עכשיו בעניין מעמד האישה מול הרווחה – השאלה היא מה המהות של החוק.
דוד ביטן: אם המהות של החוק זה תכנון ובנייה וצריכים לתקן את פקודת מס ההכנסה זה לא של ועדת הכספים.
דוד ביטן: ואם זה הפוך אז זה של ועדת כספים.
<נדב שיינברגר: מטרת החוק היא נדל"ן והשקעה.
דוד ביטן: יש שם תכנון ובנייה?
דוד ביטן: זה קשור?
<שגית אפיק: איזה תכנון ובנייה יש?
דוד ביטן: תגידו.
<שגית אפיק: איזה תכנון ובנייה יש שם?
<נדב שיינברגר: - - - לא תכנון ובנייה.
דוד ביטן: מה מהות החוק?
<שגית אפיק: אני רוצה להגיד מה מהות החוק.
<שגית אפיק: מהות החוק כתובה בדברי ההסבר, ואפשר להקריא.
<שגית אפיק: זה נכנס לתוך פקודת מס הכנסה, לא לחוק התכנון והבנייה ולא לאף מקום אחר.
<שגית אפיק: זה עושה בנוסף תיקונים בחוק השירותים הפיננסיים.
<שגית אפיק: אבל החוק קובע: "הגדרות והוראות מיסוי לעניין קרן להשקעות במקרקעין", שזאת בעצם קרן ריט.
<שגית אפיק: זה דבר שכבר קיים בפקודת מס ההכנסה, דבר שנחקק במקור בוועדת הכספים, ועכשיו רוצים לתקן אותו ולשכלל אותו כך שיהיה לו תוספות לפטורים ולהקלות שייקבעו בו.
<שגית אפיק: זה החלק הראשון של החוק.
<שגית אפיק: החלק השני עוסק בפיקוח על קרן כשקרן זה גם עניין פיננסי שנמצא בוועדת הכספים.
דוד ביטן: אני אגיד לך את האמת?
דוד ביטן: היא צודקת.
<נדב שיינברגר: אני לא מעוניין לנהל את הוויכוח בתוך הקואליציה ככה.
דוד ביטן: אנחנו נפתור את הבעיה.
דוד ביטן: אתם לא מסוגלים לבד.
דוד ביטן: אז אולי אנחנו נפתור את הבעיה.
אלי כהן: תן להם להגיע להסכמה.
אלי כהן: יגיעו, יגיעו.
נעשה ככה: טוב, תישארו רק אתם.
נעשה ככה: אני לא מסיים את הישיבה.
משה גפני: אני נשאר עכשיו?
דוד ביטן: אני מכריז על הפסקה בישיבה.
דוד ביטן: הנושא הראשון על סדר היום הוא קביעת ועדה לדיון בהצעות חוק: 1) הצעת חוק הבטחת הכנסה (תיקון – זכאות לגמלה בתקופת שהייה במקלט לנשים מוכות), התשע"ה-2015; 2) הצעת חוק הבטחת הכנסה (תיקון – זכאות האישה השוהה במקלט לנשים מוכות), התשע"ה-2015.
דוד ביטן: הגעתי פה להסכם.
דוד ביטן: פניתי ליושב-ראש ועדת העבודה, הרווחה והבריאות והוא הסכים לוותר.
דוד ביטן: אז זה יעבור לוועדה לקידום מעמד האישה.
דוד ביטן: זה יותר מתאים לוועדת לקידום מעמד האישה, ולוועדת העבודה הרווחה והבריאות יש מספיק עבודה, לא יקרה כלום אם זה יידון בוועדה אחרת.
דוד ביטן: דיברנו בטלפון.
דוד ביטן: בקשת יושב-ראש ועדת הכספים להקדמת הדיון בהצעת חוק תעריפי התחבורה הציבורית, התשע"ו-2016 (מ/998), לפני הקריאה השנייה והשלישית.
דוד ביטן: סיימת את הדיון בהצעת חוק התחבורה הציבורית?
דוד ביטן: שינית שם משהו?
משה גפני: הוצאתי שני סעיפים.
דוד ביטן: כל הצעת החוק הייתה סעיף אחד.
דוד ביטן: איך הוצאת שניים?
משה גפני: יש שם 6 סעיפים.
משה גפני: משרד האוצר רצה שבהמשך נוכל לבטל את זה.
דוד ביטן: הוא כתב את זה?
משה גפני: הוא לא כתב.
משה גפני: הבנתי מהצעת החוק.
משה גפני: ביטלתי את סעיפים 5 ו-6 וקבעתי תאריך, מתי עליהם לסיים את זה, תוך שבוע, בגלל שזה הולך לצו פיקוח, לוועדת מחירים, זו פרוצדורה שלמה.
משה גפני: קבעתי שבוע.
דוד ביטן: נמנעים – אין בקשת יושב-ראש ועדת הכספים להקדמת הדיון בהצעת חוק תעריפי התחבורה הציבורית, התשע"ו-2016 (מ/998), לפני הקריאה השנייה והשלישית, התקבלה.
דוד ביטן: אנשי משרד הביטחון כבר הגיעו?
דוד ביטן: אני מחכה להם.
דוד אמסלם: למה אתה מחכה להם?
דוד אמסלם: תתחיל את הדיון.
דוד ביטן: אני מחכה להם בעניין הזה.
דוד ביטן: אני חייב לחכות להם עוד כמה דקות.
דוד ביטן: אני מבין שלא הגעתם לפשרה, או אולי כן הגעתם?
דוד ביטן: אני רוצה להבין, לא הגעתם לפשרה כי אתם לא מוסמכים?
דוד ביטן: מה הבעיה בדיוק?
<גל כהן: אני מן הלשכה המשפטית במשרד הביטחון.
<גל כהן: אנחנו נמצאים פה בדיון בוועדה על נושא חדש או לא נושא חדש.
<גל כהן: אנחנו לא אמורים להגיע לוועדה הזאת עם פתרון, ככל שיימצא או לא יימצא.
<גל כהן: אנחנו מנסים למצוא פתרונות.
<גל כהן: זה נושא סבוך מאוד ואנחנו כרגע לא מצליחים.
<גל כהן: אני רוצה לחזור לעניין הזה של נושא חדש.
<גל כהן: עכשיו כשאתם נחשפים לנושא הזה ואתם מבינים שזה לא היה בהצעת החוק המקורית וזה לא היה בקריאה הראשונה, אתם מבינים שמדובר פה בנושא חדש.
דוד ביטן: אני לא יודע אם זה היה או לא היה, אבל זה לא משנה לי.
<גל כהן: זה משנה מאוד.
דוד ביטן: לא משנה, כי כשהוועדה דנה בהצעת חוק היא יכולה לכתוב מה קורה עם תקנות על-פי אותו החוק ויכולה להחליט שהתקנות על-פי החוק יהיו בהתייעצות או בהסכמה, או אני לא יודע מה.
דוד ביטן: לכן זה לא יכול להיות נושא חדש ביחס לאותו חוק.
<גל כהן: זה לא באותו חוק.
דוד ביטן: הוועדה רשאית להכניס את זה.
דוד ביטן: זה קורה כל הזמן.
דוד ביטן: לא מדויק מה שאתם אומרים.
<גל כהן: מדובר בתיקון עקיף.
דוד ביטן: היועץ המשפטי של ועדת הפנים והגנת הסביבה, מכיוון שאתה אמון עליי מכוח זה שאני מכיר אותך כבר שנים, בבקשה.
<תומר רוזנר: אני מפנה את אדוני לסעיף 46 להצעת החוק הממשלתית המקורית, שעוסק בנושא הספציפי שבו אנחנו דנים.
<תומר רוזנר: אנחנו מדברים על נוהל על תקנות במקרה הזה.
<תומר רוזנר: ההצעה הממשלתית הייתה שיהיה נוהל בהסכמת השר הממונה והשר להגנת הסביבה.
<תומר רוזנר: זה נושא שנידון בהצעת החוק המקורית.
דוד ביטן: הנושא הזה של המשטרה הכחולה, שאמרת לנו בישיבה הקודמת, אין טעם לעשות כך שזה יהיה אותו דבר?
דוד ביטן: הנוהל הזה יחול גם פה?
<דלית דרור: זה שינוי.
דוד אמסלם: אתה רוצה לדון בהצעת החוק?
דוד ביטן: מותר לי לשאול.
דוד ביטן: אתה רוצה לנהל לי את הישיבה?
דוד ביטן: אני שואל אותו.
דוד אמסלם: אתה מבזבז פה שתי ישיבות.
דוד אמסלם: דנים האם זה נושא חדש או לא נושא חדש.
<תומר רוזנר: נושא הנוהל של משטרת ישראל לעומת המשטרה הצבאית החוקרת ושל המשרד להגנת הסביבה לעומת המשטרה הצבאית החוקרת הוא הנושא שצריך להיות מוסדר בנוהל.
<תומר רוזנר: הנוהל היה צריך להיות מוסדר בהסכמה בין שני השרים, ואין הסכמה ביניהם.
דוד ביטן: מה העמדה שלך לגבי זה שיהיה שוויון בנוהל: כחולים, ירוקים, צהובים, אדומים, כולם יהיו אותו דבר?
<תומר רוזנר: יש שוני בין עבירות סביבתיות ובין עבירות סמים למשל כי מדובר בעבירות שחורגות אל מעבר לתחום.
<תומר רוזנר: הרי במקור כל נושא אכיפת דיני הסביבה במערכת הביטחון התחיל מכך שהזיהום לא עוצר בפתח המחנה אלא משפיע גם על הסביבה.
<תומר רוזנר: הוא לא משפיע רק על חיילים אלא גם על האזרחים שחיים מחוץ למחנה, הוא משפיע על האוויר שנושמים כל האזרחים, הוא משפיע גם על המים ששותים כל האזרחים והוא משפיע על כל המערכת האקולוגית של הסביבה.
<תומר רוזנר: לכן לא הרי עבירת סמים שעושה חייל, וצריך לשאול את השאלה אם היא קשורה לשירותו הצבאי או לא, כעבירת סביבה.
<תומר רוזנר: יש צורך בהסדר אחר.
<תומר רוזנר: מה מהות ההסדר?
<תומר רוזנר: היו צריכים להגיע להסכמה.
<תומר רוזנר: לא מגיעים להסכמה.
דוד ביטן: אתם מבקשים שזה יהיה בהתייעצות?
<תומר רוזנר: אגב, התייעצות, כפי שמפרש אותה היועץ המשפטי לממשלה, היא כמעט הסכמה.
<גל כהן: אדוני היושב-ראש, רק להקריא לך את סעיף 46, כי אנחנו מדברים פה על דבר עובדתי שפשוט כתוב על הנייר.
דוד ביטן: אתה לא יכול לשכנע אותי בטענה כזאת, מן הסיבה הפשוטה, שמותר לוועדה לעשות תיקון שמתייחס לתקנות או לנוהל מסוים.
<גל כהן: עוד דבר באשר לדברים שאמר היועץ המשפטי לוועדת הפנים.
<גל כהן: הנוהל הזה מכיל 17 סעיפים ויש הסכמה לגבי 16 מהם.